ताकिन
ताकिन हा एक सस्तन चतुष्पाद प्राणी आहे. हा भारतातील अरुणाचल प्रदेश, तसेच भूतान आणि  तिबेट मध्ये आढळतो.

त्याचे डोके मोठे असते. त्याला लांब, कमानीयुक्त  शिंगे असतात. शिंगे नर व मादी दोन्ही लिंगांमध्ये  असतात. शिंगाची लांबी सुमारे ३० सेमी (१२ इंच) असते. परंतु ते ६४ सेमी (२५ इंच) पर्यंत वाढू शकतात. नर व मादीचे चेहरे रंगाने काळे असतात.
ताकिनच्या अंगावर काळसर जाड लोकर असते. ताकिन हे तपकिरी-लालसर, तपकिरी -पिवळ्या, पिवळसर-तपकिरी रंगाचे आढळतात. त्यांना कमी जास्त केस असतात. केसांची लांबी ३ सेमी (१.२ इंच) पर्यंत असू शकते. हिवाळ्यात डोक्याच्या खाली २४ सेमी (९.४ इंच) पर्यंत वाढू शकते. मादी ताकिनचे वजन २५०-३०० किलो तर नर ताकिनचे वजन ३००-३५० किलो असते. ताकिन आपल्या संपूर्ण शरीरावर एक तेलकट आणि उग्र गंधयुक्त पदार्थ ठेवतो.

प्रजाती
ताकिनच्या चार प्रजाती ज्ञात आहेत:
 मिश्मी ताकिन (Mishmi takin) - ही प्रजाती भारतात  अरुणाचल प्रदेश तसेच तिबेट आणि भूतान मध्ये आढळते.
 सोनेरी ताकिन (Golden takin)
 तिबेटी ताकिन (Tibetan takin)
 भूतान ताकिन (Bhutan takin) - हा भूतानचा राष्ट्रीय प्राणी आहे.

चित्रदालन

संदर्भ

संदर्भ

https://www.britannica.com/animal/takin

प्राणी
सस्तन प्राणी